# auth logo black

# ΕΛΛΗΝΙΚΗ ΔΗΜΟΚΡΑΤΙΑ Αριθ. Πρωτ.:

# ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ

# ΓΕΝΙΚΗ ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

# ΔΙΕΥΘΥΝΣΗ ΠΡΟΣΩΠΙΚΟΥ

# ΤΜΗΜΑ ΔΙΔΑΚΤΙΚΟΥ ΠΡΟΣΩΠΙΚΟΥ

# ΠΛΗΡΟΦΟΡΙΕΣ :H. ΠΕΤΡΙΔΗΣ- Σ. ΑΔΑΜΙΔΟΥ

# ΤΗΛ. : 2310 99-5190, 99-6795

# e-mail:admin-tdep@ad.auth.gr

# ΚΤΙΡΙΟ ΔΙΟΙΚΗΣΗΣ «Κ. ΚΑΡΑΘΕΟΔΩΡΗ»

#

**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**Προκήρυξη θέσης Δ.Ε.Π. του Τμήματος Αγρονόμων και Τοπογράφων Μηχανικών του Αριστοτελείου Πανεπιστημίου Θεσσαλονίκης στη βαθμίδα του αναπληρωτή καθηγητή με γνωστικό αντικείμενο «Μελέτη (μετρήσεις, επεξεργασία, απεικόνιση) γεωμετρικών, κινηματικών και δυναμικών χαρακτηριστικών και δομών του γήινου και διαστημικού χώρου σε διάφορες κλίμακες».**

Ο Πρύτανης του Αριστοτελείου Πανεπιστημίου Θεσσαλονίκης κατόπιν σχετικής εισήγησης της Συνέλευσης του Αγρονόμων και Τοπογράφων Μηχανικών (συνεδρίαση αριθμ. 13/20.4.2021) επί της από 16.3.2021 αίτησης εξέλιξης επίκουρου καθηγητή με μονιμότητα και σύμφωνα με τις διατάξεις:

***1)*** της παρ. 15ζ του άρθρου 15, της παρ. 2ιδ του άρθρου 21 και των παρ. 9 και 10 του άρθρου 84 του Ν. 4485/2017 (Α΄114)

***2)*** της παρ. 10 του άρθρου τέταρτου του Ν.4405/2016 (Α΄129)

***3)*** της περίπτωσης α’ [όπως αντικαταστάθηκε από την παρ. 1 του άρθρου τέταρτου του Ν.4405/2016 (Α΄129)], της περίπτωσης β’ [όπως αντικαταστάθηκε από το άρθρο 9 του Ν. 4521/2018 (Α΄ 38)] και της περίπτωσης γ’ [όπως τροποποιήθηκε με την παρ. 1 του άρθρου 16 του Ν. 4559/2018 (Α΄ 142), την παρ. 3 του άρθρου 32 του Ν. 4589/2019 (Α΄ 13) και την παρ. 3 του άρθρου 70 του Ν. 4610/2019 (Α΄ 70)] της παρ. 1 του άρθρου 19 [όπως αυτό αντικαταστάθηκε από το άρθρο 70 του Ν.4386/2016 (Α΄83)] του Ν.4009/2011 (Α΄195)

***4)*** της παρ. 2 του άρθρου 16 του ν. 4009/2011, όπως αντικαταστάθηκε από το άρθρο 30 παρ. 1α του Ν. 4452/2017 (Α΄17)

***5)*** των άρθρων 23 και 25 του Ν.3549/2007 (Α΄69)

***6)*** του Π.Δ. 134/1999 (Α΄132)

***7)*** της ερμηνευτικής εγκυκλίου αρ. Φ.122.1/88/119483/Ζ2/20-7-2016 του Υπουργείου Παιδείας και Θρησκευμάτων.

***8)*** της αριθμ. Φ.122.1/6/14241/Z2/31-1-2017 (225 Β΄) Υπουργικής Απόφασης με θέμα: «α) Διαδικασία συγκρότησης των εκλεκτορικών σωμάτων των Α.Ε.Ι., ρύθμιση θεμάτων εκλογής και εξέλιξης καθηγητών και υπηρετούντων λεκτόρων, ανανέωσης και μονιμοποίησης των επί θητεία επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά με την εφαρμογή των διατάξεων του άρθρου 19 του ν. [4009/2011](https://www.e-nomothesia.gr/tags.html?tag=4009%2F2011) (Α΄ 195), όπως ισχύει, και του άρθρου 4 του ν. [4405/2016](https://www.e-nomothesia.gr/tags.html?tag=4405%2F2016) (Α΄ 129). β) Ανάπτυξη και λειτουργία ηλεκτρονικού συστήματος ολοκληρωμένης διαχείρισης διαδικασιών εκλογής και εξέλιξης καθηγητών και υπηρετούντων λεκτόρων, ανανέωσης και μονιμοποίησης των επί θητεία επίκουρων καθηγητών, καθώς και κατάρτισης και τήρησης μητρώων εσωτερικών και εξωτερικών μελών», όπως τροποποιήθηκε με την Υ.Α. Φ.122.1/86/83263/Ζ2/30.6.2020 (2657, Β’)

***9)*** της αριθμ. 108075/Ζ1/3-7-2019 (ΦΕΚ 432/5-7-2019/Υ.Ο.Δ.Δ.) Διαπιστωτικής Πράξης του Υπουργού Παιδείας και Θρησκευμάτων (περί διορισμού Πρύτανη)

Αποφάσισε την προκήρυξη (ανοικτή προκήρυξη) για την πλήρωση μίας (1) θέσης Δ.Ε.Π., ως εξής :

**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΣΧΟΛΗΠΟΛΥΤΕΧΝΙΚΗ**

**ΤΜΗΜΑ ΑΓΡΟΝΟΜΩΝ ΚΑΙ ΤΟΠΟΓΡΑΦΩΝ ΜΗΧΑΝΙΚΩΝ**

**ΤΟΜΕΑΣ ΓΕΩΔΑΙΣΙΑΣ ΚΑΙ ΤΟΠΟΓΡΑΦΙΑΣ**

Μία (1) θέση Δ.Ε.Π. στη βαθμίδα του αναπληρωτή καθηγητή με γνωστικό αντικείμενο «Μελέτη (μετρήσεις, επεξεργασία, απεικόνιση) γεωμετρικών, κινηματικών και δυναμικών χαρακτηριστικών και δομών του γήινου και διαστημικού χώρου σε διάφορες κλίμακες».

**Συνοπτική περιγραφή του γνωστικού αντικειμένου:**

Το γνωστικό αντικείμενο της θέσης εντάσσεται στον επιστημονικό κλάδο της Γεωδαισίας και Γεωπληροφορικής με έμφαση στη μελέτη, μοντελοποίηση και ερμηνεία του πεδίου βαρύτητας της Γης. Η αξιοποίηση επίγειων και δορυφορικών δεδομένων σε συνδυασμό με παγκόσμια γεωδυναμικά μοντέλα βαρύτητας για τη μελέτη υψομετρικών δικτύων και τη μοντελοποίηση του γεωειδούς συνιστούν ένα ιδιαίτερα σημαντικό επιστημονικό πεδίο που εμπεριέχεται στον ερευνητικό χαρακτήρα του παραπάνω γνωστικού αντικειμένου. Επιπλέον, οι μεταβολές της στάθμης της θάλασσας και οι υδρογραφικές αποτυπώσεις στην παράκτια ζώνη με τη χρήση δορυφορικών συστημάτων GNSS και επίγειων μετρήσεων, καθώς και η μελέτη των γεωδυναμικών διεργασιών της ανώτερης λιθόσφαιρας μέσω του συνδυασμού δεδομένων βαρύτητας και γεωφυσικών παραμέτρων αποτελούν βασικές ερευνητικές περιοχές της θέσης που θα προκηρυχθεί. Επίσης, η ανάπτυξη γεωπληροφοριακών συστημάτων για διεπιστημονικές εφαρμογές με την αξιοποίηση γεωδαιτικών και γενικότερα γεω-χωρικών δεδομένων εντάσσεται στο παραπάνω γνωστικό αντικείμενο.

Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μαζί με όλα τα αναγκαία για κρίση δικαιολογητικά στο πληροφοριακό σύστημα «ΑΠΕΛΛΑ» στη δίμηνη αποκλειστική προθεσμία, την έναρξη και τη λήξη της οποίας θα ορίσει ο υπεύθυνος του ιδρύματος ύστερα από τη δημοσίευση της σχετικής προκήρυξης στην ΕτΚ και την ανάρτησή της στο Πληροφοριακό Σύστημα και η οποία θα αναφέρεται στο έγγραφο της ανακοίνωσης της δημοσίευσης της Προκήρυξης αυτής στον Ημερήσιο Τύπο.

Ειδικότερα, όσοι επιθυμούν να υποβάλουν αίτηση υποψηφιότητας εγγράφονται στο σύστημα, καταχωρίζοντας τα απαραίτητα στοιχεία, όπως αναφέρονται στο σχετικό εγχειρίδιο, και υποβάλλουν ηλεκτρονικά την αίτηση υποψηφιότητας μαζί με όλα τα αναγκαία για την κρίση δικαιολογητικά. Ως τέτοια νοούνται:

1. Αντίγραφο δελτίου αστυνομικής ταυτότητας ή διαβατηρίου
2. Αντίγραφο των πτυχίων και των τίτλων σπουδών τους.

Αν οι τίτλοι σπουδών έχουν χορηγηθεί από Α.Ε.Ι. εξωτερικού θα πρέπει να φέρουν τις νόμιμες θεωρήσεις και να συνοδεύονται από επίσημες μεταφράσεις, καθώς και από την απόφαση ισοτιμίας από το ΔΟΑΤΑΠ ή αντίγραφο της αίτησης για αναγνώριση της ισοτιμίας.

1. Βιογραφικό σημείωμα.
2. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
3. Διδακτορική Διατριβή και άλλα επιστημονικά δημοσιεύματα

Οι υποψήφιοι επίσης οφείλουν να καταχωρίζουν στο σύστημα ΑΠΕΛΛΑ και όλα τα απαραίτητα έγγραφα στοιχεία που πιστοποιούν τα προβλεπόμενα από την νομοθεσία προσόντα εκλογής.

Η αίτηση υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρονικά σύμφωνα με τα ανωτέρω. Η μη υποβολή της αίτησης εντός της ταχθείσης από την προκήρυξη προθεσμίας συνιστά λόγο απαραδέκτου της αίτησης.

Επιπλέον απαιτούνται:

* Γνωματεύσεις (α) παθολόγου ή γενικού ιατρού και (β) ψυχιάτρου, είτε του δημοσίου είτε ιδιωτών, που να πιστοποιούν την υγεία των υποψηφίων προκειμένου να ασκήσουν τα καθήκοντα της αντίστοιχης θέσης, οι οποίες θα κατατεθούν από τους υποψήφιους που θα εκλεγούν σε θέση μέλους ΔΕΠ πριν την έκδοση της Πρυτανικής Πράξης διορισμού τους.
* Πιστοποιητικό γέννησης, το οποίο θα αναζητηθεί αυτεπαγγέλτως από την αρμόδια υπηρεσία πριν την έκδοση της Πρυτανικής Πράξης διορισμού τους. Προκειμένου για πολίτες κρατών – μελών της Ευρωπαϊκής Ένωσης, υποβάλλεται πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
* Αντίγραφο Ποινικού Μητρώου δικαστικής χρήσης και πιστοποιητικό στρατολογικής κατάστασης τύπου Α΄, τα οποία θα αναζητηθούν αυτεπαγγέλτως από την αρμόδια υπηρεσία πριν την έκδοση της Πρυτανικής Πράξης διορισμού τους. Το κώλυμα της μη εκπλήρωσης των στρατιωτικών υποχρεώσεων δεν ισχύει για πολίτες κράτους-μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα διορισμού.

 Οι πολίτες κράτους - μέλους της Ευρωπαϊκής Ένωσης οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επιπέδου από το Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της Ελληνικής γλώσσας.

 Ο υποψήφιος που θα επιλεγεί για τη θέση, υποχρεούται να καταθέσει στη Γραμματεία του Τμήματος τα πρωτότυπα έγγραφα-δικαιολογητικά του φακέλου του.

Η προκαλούμενη δαπάνη θα βαρύνει τον προϋπολογισμό του Υπουργείου Παιδείας και Θρησκευμάτων (Ειδικός Φορέας 19-250 και ΚΑΕ 0251).

Η Προκήρυξη αυτή να δημοσιευτεί στην Εφημερίδα της Κυβερνήσεως.

**Θεσσαλονίκη, ……………………………..**

**Ο Πρύτανης**

**Καθηγητής Νικόλαος Γ. Παπαϊωάννου**